Nú byrjar man at merkja kuldan, og hvat er tá betur enn ein góð suppa! Hendan hóskar seg bæði sum ein lættur rættur á middegi og sum forrætt ella høvuðsrætt. Tað kann tykjast møtumikið at fara í gongd, men av tí at skalið eisini kann etast, er hetta ein skjótur rættur at gera. 1 leyk 2 hvítleykspungar 1 litur vatni 1 grønmetisbótarmola 200 g rómaost Krydda við salti, pipari og chili Súrróma og breyð afturvið Arbeiðsháttur Reinsa graskarið og tak steinarnar burtur. Lat skalið verða á og sker graskarið í miðalstór stykkir Brúnka leykin og hvítleykin í einari grýtu og koyr síðani graskarstykkini í Koyr vatnið og bótarmolan í grýtuna, og lat kóka í áleið 20 minuttir Blenda nú suppuna, so hon fær ein bleytan konsistens At enda koyrir tú rómaostin í, letur hann smelta og smakkar til við kryddaríum Nú er klárt at borðreiða við hesum vælsmakkandi heystrættinum. Um Vígdis Vígdis er 28 ára gomul og býr í løtuni í Aarhus, har hon lesur sálarfrøði. Við síðuna av lesnaðinum hevur hon bloggin SukurSøtt, ið er á tremur við kreativum hugskotum og leskiligum uppskriftum.